24/12/2019 | Administración LocalMunicipal
Irixoa
Selo electrónico para tramitacións electrónicas automatizadas no Concello de Irixoa

Procédese á publicación íntegra da Resolución da Alcaldía de 17-12-2019, que se transcribe literalmente. “APROBACIÓN DE SELO ELECTRÓNICO DE ÓRGANO E REGULACIÓN DE ACTUACIÓNS ADMINISTRATIVAS AUTOMATIZADAS NO CONCELLO DE IRIXOA EXPEDIENTE: 2019/G003/000328. Vistos os seguintes antecedentes que constan no expediente: O artigo 41.1 da Lei 40/2015, do 1 de outubro, de Réxime Xurídico do Sector Público, dispón que: “ Enténdese por actuación administrativa automatizada calquera acto ou actuación realizada integramente a través de medios electrónicos por parte dunha administración pública no marco dun procedemento administrativo e na cal non interveña de maneira directa un empregado público”. O apartado 2 do artigo 41 prevé que “no caso de actuación administrativa automatizada tense que establecer previamente o órgano, ou órganos competentes segundo os casos, para definir as especificacións, programación, mantemento, supervisión e control de calidade, e se procede auditoría do sistema de información e do código fonte. Así mesmo, tense que indicar o órgano responsable para os efectos de impugnación”. Así mesmo, o artigo 42 prevé, que “No exercicio da competencia na actuación administrativa automatizada, cada administración pública pode determinar os supostos de utilización dos sistemas seguintes de firma electrónica: a) Selo electrónico de Administración pública, órgano, organismo público ou entidade de dereito público, baseado nun certificado electrónico recoñecido ou cualificado que reúna os requisitos esixidos pola lexislación de firma electrónica. b) Código seguro de verificación vinculado á Administración pública, órgano, organismo público ou entidade de dereito público, nos termos e condicións establecidos; permítese en todo caso a comprobación da integridade do documento mediante o acceso á sede electrónica correspondente”. O selo de órgano ven previsto no artigo 42 da Lei 40/2015, baixo a rúbrica “Sistemas de firma para a actuación administrativa automatizada». A Lei 40/2015 regula a posibilidade de utilizar o selo de órgano por parte das administracións públicas na actuación administrativa automatizada. Con todo, esta aplicación non se pode utilizar de maneira indiscriminada, senón que se ten que usar de acordo cos principios que a mesma Lei establece, e para calquera acto ou actuación realizada integramente a través de medios electrónicos por parte dunha administración pública no marco dun procedemento administrativo e en que non interveña de maneira directa un empregado público. Corresponde a cada administración determinar os supostos e trámites en que o selo de órgano pode ser aplicado, aínda que esta determinación non se pode realizar de maneira indiscriminada, senón baixo unha adecuada valoración dos supostos que se poden realizar baixo unha actuación administrativa automatizada, de acordo co principio de proporcionalidade e sen que se produza unha mingua de garantías da persoa administrada. A Ordenanza municipal para a regulación da administración electrónica municipal de Irixoa, publicada no BOP da Coruña de data 6-8-2012, a pesar de non estar plenamente adaptada ás Leis 39 e 40/2015, regula o selo de órgano e as actuacións administrativas automatizadas nos artigos 19 e 24 dentro do capítulo VI baixo a rúbrica de “Procedemento administrativo electrónico”. De acordo co previsto no artigo 19.1 da Ordenanza municipal para a regulación da administración electrónica municipal: “As entidades integradas na Administración municipal poderán utilizar os sistemas seguintes, para a súa identificación electrónica e para a autenticación dos documentos electrónicos que produzan: (.) c) Sistemas de Sinatura electrónica para a actuación administrativa automatizada.” De acordo co previsto no artigo 19.3 da Ordenanza municipal para a regulación da administración electrónica municipal: “Os actos administrativos das entidades integradas na Administración municipal poderanse ditar de forma automatizada, sempre que se dea o cumprimento dos requisitos establecidos polos actos administrativos á normativa administrativa aplicable e nesta Ordenanza. A estes efectos, as entidades integradas na Administración municipal poderán determinar para cada suposto a utilización dos sistemas de sinatura electrónica seguintes: a) Selo electrónico do órgano ou entidade de Dereito público correspondente, baseado nun certificado electrónico que reúna os requisitos esixidos pola lexislación de Sinatura electrónica. b) Código seguro de verificación vinculado ao órgano ou entidade de Dereito público correspondente e, se procede, á persoa asinante do documento.” A Lexislación máis destacada relativa ao asunto é a seguinte: – A Lei 7/1985, do 2 de abril, Reguladora das Bases de Réxime Local. – A Lei 5/1997, do 22 de xullo, de Administración Local de Galicia. – Lei 40/2015, do 1 de outubro, de Réxime Xurídico do Sector Público – A Lei 39/2015, do 1 de outubro, do Procedemento Administrativo Común das Administracións Públicas. – A Lei Orgánica 15/1999, do 13 de decembro, de Protección de Datos de Carácter Persoal. – A Lei 59/2003, do 19 de decembro, de sinatura electrónica. – O Real Decreto 3/2010, do 8 de xaneiro, polo que se regula o Esquema Nacional de Seguridade no ámbito da Administración Electrónica. – Ordenanza municipal para a regulación da administración electrónica municipal de Irixoa, BOP da Coruña de data 6-8-2012. – Ordenanza fiscal da taxa por expedición de documentos de Irixoa, BOP da Coruña de data 17-12-2019. Considerando o disposto no artigo 70 bis.3 da Lei 7/1985, do 2 de abril, Reguladora das Bases de Réxime Local, e no uso das atribucións conferidas polo artigo 21.1 a) e s) da citada Lei, RESOLVO: 1.º. Aprobar as seguintes actuacións administrativas automatizadas do Concello de Irixoa: – De carácter xeral: todas as actuacións e procedementos que se vaian incorporando, con carácter automatizado, á Plataforma de Tramitación Electrónica do Concello de Irixoa ou á súa sede electrónica (https://sede.irixoa.es)– De carácter específico:  Expedición de certificados e de volantes de empadroamento.  Expedición electrónica de certificados e de informes de datos individualizados dos padróns, matrículas, censos e outros documentos tributarios e de ingresos públicos.  Expedición automática de recibos de presentación no rexistro electrónico da Administración.  Actuacións automatizadas de comprobación e de validación.  Foliado automático de expedientes electrónicos.  Apertura e peche de libros electrónicos.  Actos automáticos de constancia, por exemplo a expedición de notas simples e de certificacións administrativas dos asentamentos de rexistros electrónicos e dos contidos de libros electrónicos.  Emisión automática de copias auténticas de documentos electrónicos.  Dixitalización de documentos en soporte papel.  Actos automáticos de comunicación coa cidadanía.  Expedición de certificados de actas e acordos municipais, así como a notificación dos mesmos.  Actos de trámite e administrativos sobre requirimento de emenda de defectos, así como información relativa á duración do procedemento e ao sentido do silencio administrativo.  Intercambio de información, documentación e certificación con outras Administracións, Corporacións, Entidades e Institucións Públicas, Privadas e da Unión Europea.  Migracións e cambios de formato automáticos, particularmente a efectos de arquivo. Con carácter previo á posta en funcionamento de cada un dos procedementos de xestión automatizada, adecuarase ás necesidades de xestión automatizada e de seguridade, de acordo co Esquema Nacional de Seguridade.2.º. Os órganos competentes en relación coas actuacións administrativas automatizadas, no exercicio da función de fe pública administrativa, son os seguintes:  Para a definición das especificacións ou detalle do procedemento de creación e emisión do certificado: Secretaría da Corporación.  Para o deseño informático, programación e mantemento e auditoría do sistema de información e do código fonte: A Xerencia de Informática da Deputación de A Coruña xunto co responsable de Informática do Concello de Irixoa.  Para a supervisión e control de calidade: Secretaría da Corporación.3.º. Crease o selo electrónico de Órgano do Concello de Irixoa coa seguinte denominación: SELO DE ORGANO DO CONCELLO DE IRIXOA. A responsabilidade da utilización a efectos de impugnación corresponde ao Concello de Irixoa. As características do certificado e a verificación de documentos asinados con selo de órgano poderase realizar na sede electrónica do Concello de Irixoa (https://sede.irixoa.es). O selo electrónico de Órgano do Concello de Irixoa poderase utilizar nos procesos de tramitación automatizada sinalados anteriormente. O órgano responsable a efectos de impugnación é a Alcaldía do Concello de Irixoa.4.º. A tramitación automática dos procedementos realizarase do seguinte xeito: 1. Os interesados poderán iniciar a tramitación automática dos procedementos indicados no rexistro do Concello ou lugares habilitados no artigo 16 da lei 39/2015, do 1 de outubro, de procedemento administrativo común das administracións públicas.2. Os interesados poderanse identificar e autenticar mediante documento nacional de identidade ou documento equivalente. A identificación e autenticación dos cidadáns poderá levarse a cabo por un funcionario público habilitado.3. A tramitación electrónica automatizada contempla a captura automática da información contida nas bases de datos corporativas do Concello.4. As aplicacións informáticas coas que se realizará a tramitación electrónica automatizada a que se refire esta resolución son, ademais de todas aquelas cuxa norma de creación así o prevexa, as seguintes: XESTIÓN DE PROCEDEMENTOS (TEDeEC/SIGEM). 5. Ostentarán permisos de Selado Electrónico unicamente os funcionarios/as das escalas de administración xeral e de habilitación de carácter nacional que sexan acreditados pola secretaría da Corporación e polo responsable de informática.6. O Concello emitirá resolución automatizada que recollerá expresamente, ademais do contido establecido con carácter xeral na Lei 39/2015, do 1 de outubro, de procedemento administrativo común das administracións públicas, o seguinte: a) A súa condición de acto administrativo automatizado. b) O selo electrónico da entidade. c) O órgano que ha de considerarse responsable a efectos de impugnación, de acordo co indicado no resolve terceiro.7. O código electrónico de verificación (CVD) permitirá comprobar a autenticidade dos documentos xerados electrónica e automaticamente nos procedementos automatizados.8. Os expedientes administrativos e documentos xerados polas citadas aplicacións almacénanse nos sistemas de información municipais. Ditas aplicacións informáticas garantirán o control dos prazos, a identificación dos órganos responsables dos procedementos, así como a tramitación ordenada dos expedientes administrativos.9. As indicadas resolucións serán recorribles ante o órgano xurisdicional contencioso administrativo, previa reclamación potestativa ante a alcaldía, na forma establecida na Lei de procedemento administrativo.10. Os expedientes de tramitación automática arquivaranse no xestor documental TEDeC SIGEM, asinado mediante selo electrónico do Concello.11. As copias dos documentos electrónicos terán a consideración que se establece no artigo 27 da Lei 39/2015, do 1 de outubro, de procedemento administrativo común das administracións públicas.5.º. Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre.6.º. Esta resolución producirá efectos dende a súa publicación no BOP da Coruña. Igualmente publicarase na sede electrónica do Concello de Irixoa a efectos de xeral coñecemento de acordo co artigo 45.1. a) da Lei 39/2015.” O que se publica para coñecemento xeral, en cumprimento dos artigos 49 e 131 da Lei 39/2015, do 1 de outubro, do Procedemento Administrativo Común das Administracións Públicas, comunicando que contra este acordo, que é definitivo en vía administrativa, cabe interpoñer o recurso CONTENCIOSO-ADMINISTRATIVO diante da Sala do Contencioso-Administrativo do Tribunal Superior de Xustiza de Galicia (A Coruña), no prazo de 2 MESES, contados a partir do día da presente publicación, na forma prevista no art.45 e seguintes da Lei 29/98, do 13 de xullo, Reguladora da Xurisdición Contencioso-Administrativa. Todo elo sen prexuízo de que se poida exercitar calquera outro recurso que estimen procedentes os interesados. Irixoa, 19 de decembro de 2019. O ALCALDE Antonio Deibe Sanmartín